### Resumé

Forvaltningen ønsker at præsentere et forslag om at plante ca. 100 nye træer i Vejle finansieret af midler i Teknisk Udvalgs Træpulje.

### Sagsfremstilling

Forvaltningen er klar med et forslag om, at 100 nye træer skal plantes i Vejle bys nordlige og sydlige områder. Målet er at skabe mere grønt langs de større veje, hvor der både er god plads og høj synlighed. Forslaget vil blive præsenteret mere konkret på mødet.

Baggrunden for forslaget er et ønske om at udnytte de midler, der er afsat i Teknisk Udvalgs Træpulje. På  udvalgsmødet vil forvaltningen præsentere de foreslåede strækninger, hvor træerne kan plantes. Samtidig præsenteres udvalget for indblik i økonomien bag projektet, omfanget af plantningen og de praktiske forudsætninger, der skal være på plads for at sikre træernes trivsel.

### Økonomi

Projektet finansieres af de 997.000 kr., der aktuelt er til rådighed i [adresse]. Beløbet består af et overskud fra udvalgets Klima- og Innovationspulje i 2025 på 843.000 kr. samt en overførsel fra 2024 på 154.000 kr. Forvaltningen vurderer, at det er nok til at etablere cirka 100 nye træer i Vejle.

### Klima og resiliensvurdering

Plantning af træer vil have en gavnlig effekt på klimaet.

### Sagens videre forløb

Sagen skal kun behandles af Teknisk Udvalg.

### Indstilling Teknik- og Miljødirektøren indstiller

**at** forslaget om plantning af ca. 100 træer godkendes.

### Beslutning

Godkendt.